
[bookmark: _GoBack]Na temelju članka 70. Zakona o odgoju i obrazovanju u osnovnoj i srednjoj školi, a u svezi s člankom 17. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, članka 43. Zakona o zaštiti na radu, članka 5., članka 6. stavka 1. točke (c) i (e) i članka 13. Uredbe (EU) 2016/679 (Opća uredba o zaštiti podataka), članaka 25. – 29. Zakona o provedbi Opće uredbe o zaštiti podataka, članka 150. stavka 3. Zakona o radu, te članka 76. Statuta Trgovačke i komercijalne škole „Davor Milas“, nakon prethodnog savjetovanja sa sindikalnom povjerenicom s ovlastima radničkog vijeća, Školski odbor na sjednici održanoj dana 10. srpnja 2026. godine donosi
PRAVILNIK O VIDEONADZORU
Članak 1.
Predmet Pravilnika
Ovim Pravilnikom uređuje se svrha i opseg provedbe videonadzora, područja pod nadzorom, način pohrane i čuvanja snimki, ovlašteni pristup snimkama, prava ispitanika te druga pitanja vezana uz obradu osobnih podataka putem sustava videonadzora u Trgovačkoj i komercijalnoj školi „Davor Milas“ (u daljnjem tekstu: Škola), podružnici Dom učenika i podružnici Školska radionica za praktičnu nastavu.
Videonadzor u smislu ovog Pravilnika podrazumijeva prikupljanje i daljnju obradu osobnih podataka putem sustava koji omogućuje snimanje i pohranu slike i videa osoba koje se nalaze u prostoru pod nadzorom.
Ispitanik u smislu ovog Pravilnika označava svaku fizičku osobu čiji se osobni podaci obrađuju putem sustava videonadzora.
Voditelj obrade je Trgovačka i komercijalna škola „Davor Milas“ zastupana po ravnateljici koja je odgovorna za zakonitu obradu podataka, imenovanje ovlaštenih osoba za pristup snimkama, vođenje evidencija aktivnosti obrade, zaštitu podataka te poštivanje svih načela Uredbe (EU) 2016/679 (GDPR).
Videonadzor se provodi u Trgovačkoj i komercijalnoj školi „Davor Milas“, Ivana Gundulića 38,  Osijek, u podružnici Dom učenika, Ivana Gundulića 38, Osijek i podružnici Školska radionica za praktičnu nastavu, Stjepana Radića 19a, Osijek.
Izrazi koji se koriste u ovom Pravilniku, a imaju rodno značenje, bez obzira koriste li se u muškom ili ženskom rodu, odnose se jednako na muški i ženski rod.
Članak 2.
Načela obrade
Obrada osobnih podataka putem videonadzora provodi se u skladu sa sljedećim načelima GDPR-a: zakonitost, poštenje i transparentnost, ograničenje svrhe, minimizacija podataka, točnost, ograničenje pohrane, integritet i povjerljivost i odgovornost voditelja obrade.
Članak 3.
Svrha videonadzora
Videonadzor se provodi radi zaštite sigurnosti učenika, radnika i drugih osoba koje borave u prostoru Škole i podružnica, zaštite imovine Škole i podružnica, sprječavanja protupravnih radnji i kontrole ulaska i izlaska iz prostora Škole i podružnica.
Videonadzor se ne koristi u svrhe praćenja radne učinkovitosti radnika.
Članak 4.
Pravni temelj
Obrada osobnih podataka putem videonadzora provodi se sukladno Uredbi (EU) 2016/679 (Opća uredba o zaštiti podataka), Zakonu o provedbi Opće uredbe o zaštiti podataka te drugim važećim propisima.
Članak 5.
Područja pod videonadzorom
Videonadzorom mogu biti obuhvaćeni isključivo prostori i dijelovi prostora čiji je nadzor nužan za ostvarivanje svrhe iz članka 3. ovog Pravilnika.
Videonadzor se ne provodi u prostorima u kojima bi se time narušila privatnost osoba, a osobito u sanitarnim čvorovima, svlačionicama, učionicama tijekom nastave, zbornici, uredima stručnih suradnika i drugim prostorima namijenjenima isključivo radu i privatnosti zaposlenika i učenika.
Monitori za videonadzor su postavljeni u porti Škole, porti Doma učenika, uredu ravnateljice i uredima voditelja podružnica. 
Praćenje videonadzora u realnom vremenu omogućeno je isključivo ravnateljici, voditeljima podružnica, noćnim paziteljima u domu učenika, operativnim djelatnicima za sigurnost i civilnu zaštitu i pomoćnom radniku koji obavlja poslove vratara putem uređaja s mrežnom podrškom (računala, prijenosnika, tableta i pametnih telefona).
Članak 6.
Lokacije i broj kamera
Na lokaciji Škole, Ivana Gundulića 38, Osijek postavljeno je 9 kamera za sustav videonadzora od kojih 4 kamere pokrivaju unutrašnjost, a 5 vanjski prostor oko Škole. U prizemlju su postavljenja 2 video-portafona za otključavanje ulaza. 
Na lokaciji Doma učenika, Ivana Gundulića 38, Osijek postavljeno je 12 kamera za sustav videonadzora od kojih 8 kamera pokriva unutrašnjost a 4 vanjski prostor oko Doma učenika. U prizemlju je postavljen 1 video-portafon za otključavanje ulaza.
Na lokaciji Školske radionice za praktičnu nastavu, Stjepana Radića 19a, Osijek postavljeno je 8 kamera za sustav videonadzora od kojih 7 kamera pokriva unutrašnjost i 1 kamera vanjski prostor (dvorište). 
Članak 7.
Obavijest o videonadzoru
Na ulazima u objekte i u vidljivim dijelovima prostora pod videonadzorom istaknuta je jasna i vidljiva obavijest o provođenju videonadzora.
Obavijest sadrži informaciju da je prostor pod videonadzorom, podatke o voditelju obrade, kontakt podatke službenika za zaštitu osobnih podataka i informacije o pravima ispitanika (Prilog 1.).
Članak 8.
Pohrana i rok čuvanja snimki
Snimke dobivene putem videonadzora automatski se pohranjuju u digitalnom obliku na unutrašnjem disku, a u slučaju potrebe snimanja mogu se pohraniti na USB ili eksterni tvrdi disk. 
Podaci prikupljeni putem videonadzora čuvaju se u vremenskom razdoblju ovisno o raspoloživosti pohrane na unutrašnjem disku pri čemu se starije snimke automatski brišu.
Članak 9.
Ovlaštene osobe i pristup snimkama
Pristup snimkama imaju ravnatelj i osobe koje su za to posebno ovlaštene.
Za svaku lokaciju - Škola, Dom učenika i Školska radionica za praktičnu nastavu donosi se posebna odluka o imenovanju osoba ovlaštenih za pristup i obradu podataka dobivenih putem videonadzora.
Svaki pristup snimkama evidentira se u evidenciji koja sadrži ime i prezime osobe, datum i vrijeme pristupa te razlog pristupa (Prilog 2.).
Evidencija iz prethodnog stavka čuva se najmanje 12 mjeseci.
Članak 10.
Zaštita sustava, evidencija i postupci
Voditelj obrade dužan je osigurati tehničku zaštitu sustava video nadzora, uključujući servere i digitalne videosnimače, od neovlaštenog pristupa.
Voditelj obrade također mora utvrditi postupke u slučaju kvara sustava ili incidenta, uključujući neplanirani prekid snimanja ili sigurnosni incident, u skladu s preporukama GDPR-a.
Za sve aktivnosti obrade pohrane i dostave podataka prikupljenih putem videonadzora vodi se evidencija aktivnosti obrade u kojoj se bilježe svi pristupi vezani uz obradu, postupke pohrane i dostave podataka.


Članak 11.
Dostava snimki
Snimke se mogu dostaviti nadležnim tijelima (policija, sud i druga tijela) isključivo na temelju pisanog zahtjeva.
O svakoj dostavi vodi se službena evidencija.
Članak 12.
Prava ispitanika
Osobe čiji su podaci prikupljeni putem videonadzora imaju pravo na pristup svojim podacima, pravo na ograničenje obrade te pravo na podnošenje prigovora nadzornom tijelu - Agenciji za zaštitu osobnih podataka (AZOP).
Za ostvarivanje svojih prava ispitanici se mogu obratiti Školi putem službenog e-maila: trgos@tiksdm.hr
Članak 13.
Završne odredbe
Ovaj Pravilnik stupa na snagu osmoga dana od dana objave na oglasnoj ploči Škole i podružnica.

Stupanjem na snagu ovog Pravilnika prestaje važiti Pravilnik o korištenju sustava videonadzora KLASA: 003-07/18-01/16, URBROJ: 2158-49-01-18-4 od 27. prosinca 2018. godine. 
Predsjednik Školskog odbora
Mr.sc. Zoran Tučanac

_________________

Ovaj Pravilnik objavljen je na oglasnoj ploči Škole dana 10. srpnja 2026. godine i stupa na snagu istog dana.
Ravnateljica: 
Mr.sc. Renata Petrović

____________________

KLASA: 011-03/26-01/3
URBROJ: 2158-49-01-26-1
Prilog 1. 
OBAVIJEST O VIDEONADZORU
Poštovani,
Ovim Vas obavještavamo da je prostor u kojem se nalazite pod video nadzorom u svrhu zaštite sigurnosti učenika, zaposlenika i posjetitelja, zaštite imovine te sprječavanja protupravnih radnji.
Voditelj obrade: Ravnateljica Trgovačke i komercijalne škole „Davor Milas“
Kontakt za prava ispitanika i pitanja vezana uz obradu osobnih podataka: trgos@tiksdm.hr 
Video nadzor se provodi u skladu s Uredbom (EU) 2016/679 (GDPR) i važećim zakonima Republike Hrvatske.
Vaša prava:
· Pravo na pristup osobnim podacima prikupljenima putem videonadzora 
· Pravo na ograničenje obrade podataka 
· Pravo na prigovor nadzornom tijelu 
· Pravo obratiti se nadzornom tijelu – Agenciji za zaštitu osobnih podataka (AZOP), https://azop.hr, info@azop.hr 
Za dodatne informacije ili ostvarivanje svojih prava, obratite se na službeni e-mail škole: trgos@tiksdm.hr 













Prilog 2. 
TRGOVAČKA I KOMERCIJALNA ŠKOLA „DAVOR MILAS“

Evidencija pristupa snimkama videonadzora

Lokacija_________________________________________________________
	Red. br.
	Datum i vrijeme pristupa
	Ime i prezime ovlaštene osobe
	Svrha pristupa
	Napomene / daljnje radnje

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	


Napomene:
1. Evidencija se vodi za svaku lokaciju: Trgovačku i komercijalnu školu „Davor Milas“, Dom učenika i Školsku radionicu za praktičnu nastavu.
2. Svaka osoba s ovlaštenim pristupom mora biti imenovana posebnom odlukom ravnateljice.
3. Evidencija se čuva najmanje 12 mjeseci i pohranjuje na sigurnom mjestu s ograničenim pristupom.
4. Svaki pristup mora biti opravdan svrhom iz Pravilnika o videonadzoru.












TRGOVAČKA I KOMERCIJALNA ŠKOLA
„DAVOR MILAS“ 
Ivana Gundulića 38
31000 Osijek
OIB: 89468411110
KLASA: 011-03/26-01/3
URBROJ: 2158-49-01-26-2
Osijek, 10. srpnja 2026.


							
Sindikalnoj povjerenici s pravima i obvezama radničkog vijeća
Tatjana Radić, prof.


Predmet: Savjetovanje prije donošenja Pravilnika o videonadzoru Trgovačke i komercijalne škole „Davor Milas”, Osijek

Sukladno članku 150. stavku 3. točki 1.  Zakona o radu („Narodne novine” broj: 93/14., 127/17., 98/19., 151/22., 46/23. i 64/23.) molimo Vaše očitovanje prije donošenja Pravilnika o videonadzoru Trgovačke i komercijalne škole „Davor Milas”, Osijek.
									



Ravnateljica:
mr.sc. Renata Petrović, prof.



_______________________





Privitak: Pravilnik o videonadzoru Trgovačke i komercijalne škole „Davor Milas”


Dostava izvršena dana 10. srpnja 2026. godine.



SUGLASNA SAM / NISAM SUGLASNA 


s Prijedlogom Pravilnika o videonadzoru Trgovačke i komercijalne škole „Davor Milas”.



Potpis sindikalne povjerenice __________________.   
